بِه لیمو کیچیک آغاجلاردان و خزان ائدندیر. اوجالیغی یاریم مئتیردن ایکی مئتیره دک قالخار. بو طایفادا اولان بیتگی لرین خاص بیر حالتلری واردیر: ساقه لری دؤرد بوجاق، میوه سی بَرک و گوللری نین پرچملری دؤرد دانا دیر.
گوللری ائشیکدن آغ و ایچه ری دن بنفشه چالمیش آبی رنگ ده دیر. بو نوع بیتگی « روناس » و « نعناع » طایفاسینداندیر.
بو بیتگی نین اصل یئری گونئی آمریکا ، شیلی ، پرو و آرژانتین اؤلکه لری دیر. ایلک دؤنه اسپانیالی لار الیله گونئی آمریکادان اوروپایا گتیریلدی. بو بیتگی نین عطیری لیمو عطیرینه یاخین اولدوغونا گؤره ، اونا لیمویا اوخشار یا بِه لیمو دئییرلر.
به لیمو، سویوقا داوامی اولان بیتگی لردندیر و کرج – سمنان تکی یئرلرده اون آلتی درجه صفردن آشاغانی دا داوام ائدیبدیر.
بو بیتگی نین ایسته ک لری:
– گونه وه ر یئری سئویر.
– هاواسی یاخشی دیر ایلیق اولسون.
– چوخ یئل اسه ن یئللری سئومه ز .
– بافتی یاخشی و دَرین اولان ، یاخشی کئشه لن تورپاقلاردا و قورو – یوخسول یئرلرده بیته ر .
– دونلوقدا و چوخ سویوق هاوادا داوامی واردیر.
– گول وئره ن چاغلاری یای فصلی نین اورتاسی و سونلاری دیر.
– بو بیتگینی ایراندا ( فارس، هرمزگان، مرکزی، خراسان، مازندران و گلستان کیمی یئرلرده ) اکیرلر.
– بو بیتگی نی توخوم ایله چوخالتماق اولماز.
– بو بیتگی نین چوخالتماق یولو ، پیل وورماق، شاخه یاتیرتماق و دیبلمه مه ک ایله مومکوندور .
– پیل وورماق چاغی پاییزدیر.
– بو بیتگی دن هم داوا درمان اوچون و هم یاشیل فضادا طرح لرده بزه ک یاراتماق اوچون فایدالانارلار.
– یاخشیدیر بو بیتگینی اکمه کدن قاباق ، تورپاغی « بوتونجه کود وئرمه کله » گوجلندیره ک.
– تورپاغی لاپ قورویاندا سو وئرمه ک واختی دیر آمما سویون دیبینده گؤل له نمه سینه باز دئییل و زیغلیغا بیر آز حساس دیر.
– یاخشی دیر پاییزدا ، خزل واختیندا ، بو بیتگی اون یا اون بئش سانتیمئتیر بوغازا قالمیشدان داللانسین.
– قیش دا سویوق و دونماغین قاباغین آلماق اوچون کولون اوستونه یارپاق و کوله ش تؤکوب بوتون اؤرته رلر.
– اگر بیتگینی سویوق وورسا اونا کود وئریب دوزگون سووارماق ایله دیریلتمه ک اولار.
– بو بیتگی دن عطیر مواددی آلماق چاغی ، گول آچان واختی دیر و اوجادا کی یارپاقلار فایدالانماق اوچون لاپ یاخشیدیر.
قایناق: اینترنت/
شبکه ی خبری آموزش گیاهان داروئی
چئویره ن: الف. عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab